钦定古今图书集成/方舆汇编/边裔典/第121卷 > 晋
## 钦定古今图书集成/方舆汇编/边裔典/第121卷 > 晋

### 武帝泰始七年春正月匈奴帅刘猛叛出塞

泰始八年春正月，监军何桢讨匈奴刘猛，屡破之，左
部帅李恪杀猛以降。

按：以上《晋书？武帝本纪》云云。　按《北狄传》，匈奴之类，
总谓之北狄。匈奴地南接燕赵，北暨沙漠，东连九夷，
西距六戎。世世自相君臣，不禀中国正朔。夏日薰鬻，
殷曰鬼方，周曰猃狁，汉曰匈奴。其强弱盛衰，风俗好
尚，区域所在，皆列于前史。前汉末，匈奴大乱，五单于
争立，而呼韩邪单于失其国，携率部落入臣于汉。汉
嘉其意，割并州北界以安之。于是匈奴五千馀落人
居朔方诸郡，与汉人杂处。呼韩邪感汉恩来朝，汉因
留之，赐其邸舍，犹因本号，听称单于，岁给绵绢钱谷，
有如列侯。子孙传袭，历代不绝。其部落随所居郡县
使宰牧之，与编户大同，而不输贡赋。多历年所，户口
渐滋，弥漫北朔，转难禁制。后汉末，天下骚动，群臣竞
言“胡人猥多，惧必为寇，宜先为其防。”建安中，魏武帝始分其众为五部，部立其中贵者为帅，选汉人为司
马以监督之。魏末，复改帅为都尉。其左部都尉所统
可万馀落，居于太原故泫氏县；右部都尉可六千馀
落，居祁县；南部都尉可三千馀落，居蒲子县；北部都
尉可四千馀落，居新兴“县，中部都尉可六千馀落居
太陵县。”武帝践阼后，塞外匈奴大水，塞泥《黑难》等二
万馀落归化，帝复纳之，使居河西故宜阳城下，后复
与晋人杂居，由是平阳、西河、太原、新兴、上党、乐平诸
郡靡不有焉。泰始七年，单于猛叛，屯孔邪城，武帝遣
娄侯何桢持节讨之。桢素有志略，以猛众凶悍，非少
兵所制，乃潜诱猛左部督李恪杀猛，于是匈奴震服，
积年不敢复反。

### 太康五年匈奴胡太阿厚率其部落归化

按《晋书武帝本纪》，不载。　按《北狄传》：匈奴积年不敢
复反，其后稍因忿恨，杀害长史，渐为边患。侍御史西
河郭钦上疏曰：“戎狄彊犷，历古为患。魏初人寡，西北
诸郡皆为戎居。今虽服从，若百年之后有风尘之警，
胡骑自平阳、上党不三日而至孟津，北地、西河、太原、
冯翊、安定、上郡尽为狄庭矣。宜及平吴之威，谋臣猛
将之略，出北地、西河、安定，复上郡，实冯翊，于平阳已
北诸郡募取死罪，徙三河三魏见士四万家以充之，
裔不乱华，渐徙平阳、弘农、魏郡、京兆、上党杂胡，峻四
夷出入之防，明先王荒服之制，万世之长策也。”帝不
纳。至太康五年，复有匈奴胡太阿厚率其部落二万
九千三百馀人归化。

太康七年。匈奴十万馀口诣雍州刺史扶风王骏降
按《晋书武帝本纪》。不载　按《北狄传》。七年。“又有匈奴
胡都大博及萎莎胡等。各率种类大小凡十万馀口。
诣雍州刺史扶风王骏降附。”

太康八年，匈奴都督大豆得一育鞠等率种落归附
按《晋书武帝本纪》，不载。　按《北狄本传》：“八年，匈奴都
督大豆得一育鞠等复率种落大小万一千五百口，
牛二万二千头，羊十万五千口，车驴什物不可胜纪，
来降，并贡其方物。帝并抚纳之。北狄以部落为类，其
入居塞者，有屠各种、鲜支种、寇头种、乌谭种、赤勤种、
捍”蛭种、黑狼种、赤沙种、郁鞞种、萎莎种、秃童种、勃蔑
种、羌渠种、贺赖种、锺跂种、大楼种、雍屈种、真树种、力
羯种，凡十九种。皆有部落，不相杂错屠，各最豪贵，故
为单于，统领诸种。其国号有左贤王、右贤王、左奕蠡
王、右奕蠡王、左于陆王、右于陆王、左渐尚王、右渐尚
王、左朔方王、右朔方王、左独鹿王、右独鹿王、左显禄
王、右显禄王、左安乐王、右安乐王凡十六等，皆用单
于亲子弟也。其左贤王最贵，唯太子得居之。其四姓
有呼延氏、卜氏、兰氏、乔氏。而呼延氏最贵，则有左日
逐、右日逐，世为辅相。卜氏则有左沮渠、右沮渠；兰氏
则有左当户、右当户；乔氏则有左都侯、右都侯，又有
车阳、沮渠、“馀地”诸杂号，犹中国百官也。其国人有綦
母氏、勒氏，皆勇健好反叛。武帝时，有骑督綦母伣邪，
伐吴有功，迁赤沙都尉。

### 惠帝元康四年匈奴郝散反攻上党杀长史

按《晋书惠帝本纪》云云。　按《北狄传》：“惠帝元康中，匈
奴郝散攻上党，杀长史，入守上郡。明年，散弟度元又
率冯翊、北地羌胡攻破二郡。自此已后，北狄渐盛，中
原乱矣。”

### 明帝大宁 年慕容皝讨匈奴逸豆归败之馀众散灭

按《晋书明帝本纪》，不载。　按《慕容皝载记》，“大宁末，皝
以平北将军行平州刺史，督摄部内。寻而宇文乞得
龟为其别部逸豆归所逐，奔死于外。皝率骑讨之，逸
豆归惧，请和，遂筑榆阴、安晋二城而还。”

按《魏书匈奴传》：“匈奴宇文莫槐出于辽东塞外，其先
南单于远属也，世为东部大人。其先、其语与鲜卑颇异。其先人
皆翦发而留其顶上，以为首饰，长过数寸，则截短之。
妇女披长襦及足而无裳焉。秋收乌头为毒药，以射
禽兽。莫槐虐用其民，为部人所杀，更立其弟普拨为
大人。普拨死，子丘不勤立，尚平文女。丘不”勤死，子莫
廆立。本名犯太祖讳。莫廆遣弟屈云攻慕容廆，廆击
破之。又遣别部素延伐慕容廆于棘城，复为慕容廆
所破。时莫廆部众强盛，自称单于，塞外诸部咸畏惮
之。莫廆死，子逊昵延立，率众攻慕容廆于棘城。廆子
翰先戍于外，逊昵延谓其众曰：“翰素果勇，必为人患，
宜先取之，城不足忧也。”乃分骑数千袭翰。翰闻之，使
人诈为段末波使者，逆谓逊昵延曰：“翰数为吾患，久
思除之。今闻来讨，其善戒严相待，宜兼路早赴。”翰设
伏待之。逊昵延以为信然，长驱不备，至于伏所，为翰
所虏。翰驰使告廆，乘胜遂进。及晨而至，廆亦尽锐应
之。逊昵延见而方严，率众逆战。前锋始交，而翰已入
其营，纵火燎之，众乃大溃。逊昵延单马奔还，悉俘其
众。逊昵延父子世雄漠北，又先得玉玺三纽，自言“为
天所相，每自夸大，及此败也。”乃卑辞厚币，遣使朝献
于昭帝。帝嘉之，以女妻焉。逊昵延死，子乞得龟立，复伐慕容廆，廆拒之。惠帝三年，乞得龟屯保浇水，固垒
不战，遣其兄悉跋堆袭廆子仁于柏林，仁逆击，斩悉
跋《堆廆》。又攻乞得龟，克之。乞得龟单骑夜奔，悉虏其
众，乘胜长驱，入其国城，收资财亿计，徙部民数万户
以归。先是，海出大龟，枯死于平郭，至是而乞得龟败，
别部人逸豆归杀乞得龟而自立，与慕容晃相攻击，
遣其国相莫浑伐晃，而莫浑荒酒纵猎，为晃所破，死
者万馀人。建国八年，晃伐逸豆归，逸豆归拒之，为晃
所败，杀其骁将涉亦干。逸豆归远遁漠北，遂奔高丽。
晃徙其部众五千馀落于昌黎，自此散灭矣。